SANSEERFARINGER / BERØRINGSSANS

Materialer: Flere syltetøyglass, mørk maling og pensel, gjenstander som er sirkelformet, firkantet, sylinderformet, trekantet eller andre geometriske former.

Aldersgruppe: 3-6 år

Antall: ca 5-6 stk

Aktiviteten går ut på å øve berøringsssansen sin. 3-4 tomme og rene glass males med en mørk farge slik at man ikke ser innholdet i glasset. Glassene fylles med ulike typer geometriske former. F.eks ett glass med firkanter, ett med sirkler osv. I denne beskrivelsen har jeg tatt utgangspunkt i å bruke geometriske former til å øve berøringssansen. Her kan man variere innholdet etter eget behov. Barna skal på tur ta hånden sin i glasset og prøve å kjenne etter hvilken form de berører. I aktiviteten kan man også legge til å la barna telle hvor mange former det er i hvert glass.

Barna får erfart:

Å bruke matematiske begreper gjennom å erfare det via kroppen. Sanse gjennom å berøre, føle seg frem til hvordan hver form kjennes ut, uten å bruke synet. Berøringssansen blir sterkere og de må beskrive det de opplever via hendene.

Barna samles rundt noe felles, de lærer av hverandre og deler sin felles opplevelse av aktiviteten.

Barna får trent på gjentakelse, begreper, turtaking.